קרסון פוסטר

קרסון פוסטר (באנגלית: Carson Foster; נולד ב-26 באוקטובר 2001) הוא שחיין אמריקאי, זוכה מדליית ארד אולימפית (פריז 2024) ופעמיים ברציפות סגן אלוף העולם (בודפשט 2022 ופוקואוקה 2023) במשחה ל-400 מטר מעורב אישי. סגן אלוף העולם (בודפשט 2022) במשחה ל-200 מטר מעורב אישי ואלוף העולם (בודפשט 2022) במשחה שליחים 4x200 מטר חופשי ושיאן עולם (בריכת 25 מטר) במשחה שליחים 4x200 מטר חפשי.

 ביוגרפיה 
פוסטר מתאמן באוניברסיטת טקסס באוסטין בהדרכתו של אדי ריס. אחיו הבכור, ג'ק פוסטר שחיין נבחרת ארצות הברית בשחייה.

2021
במבחנים האמריקאים לאולימפיאדת טוקיו שנערכו באומהה, נברסקה ביוני 2021 הוא סיים במקום שלישי במשחה ל-400 מטר מעורב אישי בתוצאה של 4:10.86 דקות, אחרי צ'ייס קייליש (4:09.09 דקות) וג'יי לית'רלנד (4:10.33 דקות), בשלב המוקדמות הוא קבע שיא אישי חדש של 4:10.50 ועלה ראשון למשחה הגמר. במקום רביעי במשחה ל-200 מטר מעורב אישי בתוצאה של 1:57.99 דקות, בשלב המוקדמות הוא קבע תוצאה של 1:57.77 דקות ועלה רביעי למשחה הגמר ובמקום שמיני במשחה ל-200 מטר חופשי בתוצאה של 1:46.67 דקות ולא נכלל בנבחרת האמריקאית למשחקים האולימפיים. במשחקים עצמם קייליש ולית'רלנד זכו במדליות זהב וכסף בהתאמה, במשחה ל-400 מטר מעורב אישי.
אלוף עולם (בריכת 25 מטר)
באליפות העולם (בריכת 25 מטר) שנערכה באבו דאבי, איחוד האמירויות הערביות בדצמבר אותה שנה הוא זכה ב-3 מדליות, אחת מכל סוג. מדליית זהב במשחה שליחים 4x200 מטר חופשי ביחד עם קירן סמית', טרנטון ג'וליאן וראיין הלד בתוצאה של 6:47.00 דקות, לפני רוסיה (6:49.12 דקות) וברזיל (6:49.60 דקות), כשחיין שלישי הוא קבע ב"זינוק שליחים" תוצאה של 1:41.65 דקות. מדליית כסף במשחה ל-200 מטר מעורב אישי בשיא אישי חדש של 1:51.35 דקות, אחרי דאיה סטו מיפן (1:51.15 דקות) ולפני אלברטו רזטי מאיטליה (1:51.54 דקות) ומדליית ארד במשחה ל-400 מטר מעורב אישי בשיא אישי חדש של 3:57.99 דקות, אחרי דאיה סטו (3:56.26 דקות) ואיליה בורודין מרוסיה שקבע שיא עולם לנער חדש של 3:56.47 דקות.

 2022 
אלוף עולם
באליפות העולם שנערכה בבודפשט, הונגריה ביוני 2022 זכה ב-3 מדליות, זהב ו-2 כסף. מדליית זהב במשחה שליחים 4x200 מטר חופשי ביחד עם דרו קיבלר, טרנטון ג'וליאן קירן סמית' בתוצאה של 7:00.24 דקות, לפני אוסטרליה (7:03.50 דקות) והממלכה המאוחדת (7:04.00 דקות), כשחיין שני הוא קבע ב"זינוק שליחים" תוצאה של 1:45.04 דקות. שתי מדליות כסף אישיות, במשחה ל-200 מטר מעורב אישי בתוצאה של 1:55.71 דקות, אחרי לאון מרשאן מצרפת (1:55.22 דקות) ולפני דאיה סטו מיפן (1:56.22 דקות) ובמשחה ל-400 מטר מעורב אישי בתוצאה של 4:06.56 דקות, אחרי לאון מרשאן (4:04.28 דקות) ולפני בן ארצו צ'ייס קייליש (4:07.47 דקות).

באליפות העולם (בריכת 25 מטר) שנערכה במלבורן, אוסטרליה בדצמבר אותה שנה הוא זכה ב-5 מדליות, 2 זהב, 2 כסף ו-1 ארד. מדליות זהב במשחה שליחים 4x200 מטר חופשי ביחד עם קירן סמית', טרנטון ג'וליאן ודרו קיבלר בשיא עולם חדש של 6:44.12 דקות, לפני אוסטרליה (6:46.54 דקות) ואיטליה (6:49.63 דקות), כשחיין שני הוא קבע ב"זינוק שליחים" תוצאה של 1:40.48 דקות, התוצאה השנייה בטיבה במשחה ובמשחה שליחים 4x100 מטר מעורב לאחר ששחה בשלב המוקדמות. מדליות כסף במשחה ל-200 מטר מעורב אישי בשיא אישי חדש של 1:50.96 דקות, אחרי מתיו סייטס מדרום אפריקה שקבע שיא אפריקה דחש של 1:50.15 דקות, ולפני פינלי נוקס שקבע שיא אפריקה חדש של מקנדה בשיא לאומי חדש של 1:51.04 דקות ומבשחה ל-400 מטר מעורב אישי בשיא אישי חדש של 3:57.63 דקות, אחרי דאיה סטו מיפן (3:55.75 דקות) ולפני מתיו סייטס שקבע שיא אפריקה חדש של 3:59.21 דקות ומדליית ארד במשחה שליחים 4x100 מטר חופשי בתוצאה של 3:05.09 דקות, אחרי איטליה שקבעה שיא עולם חדש של 3:02.75 דקות ואוסטרליה (3:04.63 דקות), כשחיין שלישי הוא קבע ב"זינוק שליחים" תוצאה של 46.58 שניות.

 2023 
באליפות העולם שנערכה בפוקואוקה, יפן ביולי 2023 זכה ב-2 מדליות כסף, במשחה ל-400 מטר בהשוואת שיאו האישי מאליפות העולם הקודמת 4:06.56 דקות, אחרי לאון מרשאן מצרפת שקבע שיא עולם חדש של 4:02.50 דקות ולפני דאיה סטו מיפן (4:09.41 דקות) ובמשחה שליחים 4x200 מטר חופשי ביחד עם לוק הובסון, ג'ייק מיטשל וקירן סמית' בתוצאה של 7:00.02 דקות, אחרי הממלכה המאוחדת (6:59.08 דקות) ולפני אוסטרליה (7:02.13 דקות), כשחיין שני הוא קבע ב"זינוק שליחים" תוצאה של 1:44.49 דקות. נוסף לכך, הוא סיים במקום חמישי במשחה ל-200 מטר מעורב אישי בתוצאה של 1:56.43 דקות ובמקום שישי במשחה ל-200 מטר פרפר בתוצאה של 1:54.74 דקות, בשלב חצי הגמר הוא קבע שיא אישי חדש של 1:53.85 דקות ועלה ראשון למשחה הגמר.

2024
באולימפיאדת פריז שנערכה ביולי 2024 הוא זכה במדליית ארד במשחה ל-400 מטר מעורב אישי בתוצאה של 4:08.66 דקות, אחרי לאון מרשאן שקבע שיא אולימפי חדש של 4:02.95 דקות וטומויוקי מאצושיטה מיפן (4:08.62 דקות).

 שיאים אישיים 
בריכה אולימפית
 200 מטר חופשי: 1:45.45 דקות (2025)
 200 מטר פרפר: 1:53.67 דקות (2023)
 200 מטר מעורב אישי: 1:55.71 דקות (2023)
 400 מטר מעורב אישי: 4:06.56 דקות (2022, 2023)

בריכת 25 מטר
 200 מטר מעורב אישי: 1:50.96 דקות (2022)
 400 מטר מעורב אישי: 3:57.63 דקות (2022)

 ראו גם 

 קישורים חיצוניים 

קטגוריה:שחייני מעורב אישי
קטגוריה:שחייני פרפר
קטגוריה:שחייני חופשי
קטגוריה:אלופי עולם בשחייה
קטגוריה:שיאני עולם בשחייה
קטגוריה:שחיינים אמריקאים באולימפיאדת פריז (2024)
קטגוריה:בוגרי אוניברסיטת טקסס באוסטין
קטגוריה:אמריקאים שנולדו ב-2001